水浒传中的宋江浔阳楼酒后题反诗“他日若遂凌云志,敢笑黄巢不丈夫”,从此走上落草造反的道路。
题壁挥毫,多是即兴而为,少了字斟句酌的刻意,多了真实性情的驰骋,诗句中洋溢着作者的不羁与洒脱。你还知道哪些有名的题壁诗?
题酒店壁
唐-王绩
昨夜瓶始尽,今朝瓮即开。
梦中占梦罢,还向酒家来。
题僧壁
唐-赵嘏
晓傍疏林露满巾,碧山秋寺属闲人。
溪头尽日看红叶,却笑高僧衣有尘。
题厅壁
唐-王周
永日无他念,孤清吏隐心。
竹声并雪碎,溪色共烟深。
数息闲凭几,缘情默寄琴。
谁知同寂寞,相与结知音。
题净因壁
宋-苏轼
瞑倚蒲团卧钵囊,半窗疏箔度微凉。
蕉心不展待时雨,葵叶为谁倾夕阳。
题花山寺壁
宋-苏舜钦
寺里山因花得名,繁英不见草纵横。
栽培剪伐须勤力,花易凋零草易生。
题史院壁
宋-陆游
槁木忘荣谢,闲云任卷舒。
慵为绕枝鹊,宁作蠹书鱼。
羁旅心常折,亲朋梦亦疏。
溪头钓船在,恐负此心初。
题寺壁
宋-冯京
韩信栖迟项羽穷,手提长剑喝秋风。
吁嗟天下苍生眼,不识男儿未济中。
题御城寺壁
宋-刘著
一径埋云草树荒,石麟苍藓卧田桑。
汉家陵阙今何在,洛山嵩山满夕阳。
题所寓壁
宋-林昉
鹿群上遥岑,云影抵苍壁。
无客来敲门,倚松读周易。
兴化沙溪驿题壁
宋-无名氏
沙溪只是旧沙溪,今日重来路欲迷。
独有暮鸦知我意,白云深处尽情啼。
柏坊驿题壁
明-姚汝循
风雨潇潇滞客程,荒亭独宿峭寒生。
今宵羁思知多少,听尽千山堕叶声。
题院壁
明-石林瑛公
自爱青山常住家,铜瓶闲煮壑源茶。
春深白日岩扉静,坐看蛛丝罥落花。
品读好诗词
品读最美诗词
品读、鉴赏经典诗词歌赋
分享、交流精美原创文学